ทหารโชว์พลัง แบกจยย.ขึ้นภูกระดึง ใช้เป็นหน่วยเคลื่อนที่เร็ว ดับไฟป่า
ทหาร มทบ.28 ขอทำหน้าที่ลูกหาบแบกรถจยย.2 คันขึ้นภูกระดึง ใช้ในภารกิจดับไฟป่า ส่วน ฮ.ที่ขอมายกรถไถยังไม่มา หัวหน้าอุทยานฯ เผย พื้นที่ป่าถูกไฟไหม้รวม 3.4 พันไร่ ดับหมดแล้ว แต่อาจปะทุได้ทุกเมื่อเนื่องจากอากาศร้อน ลมแรงวันที่ 21 ก.พ. ผู้สื่อข่าวรายงานสถานการณ์ไฟป่าภูกระดึง จ.เลย หลังจากวันที่ 20 ก.พ. เจ้าหน้าที่ได้บูรณาการอัตรากำลังปล่อยแถวขบวนคณะเจ้าหน้าที่ดับไฟป่า จากสมาชิก อส.และ ผรส.ร้อยภูกระดึงที่ 8 เจ้าหน้าที่อุทยานแห่งชาติภูกระดึง เจ้าหน้าที่สถานีควบคุมไฟป่าภูกระดึง ทหาร มทบ.28 และหน่วยสัสดีอำเภอภูกระดึง รวมกว่า 100 นาย ร่วมกันดับไฟป่าที่ดับไม่สนิท ภายในบริเวณอุทยานแห่งชาติภูกระดึง และตามหมู่บ้านรอบอุทยานแห่งชาติภูกระดึงทั้งนี้ วันที่ 16-17 ก.พ.63 ได้เกิดไฟป่าเผาไหม้พื้นที่จากด้านล่างและลุกลามขึ้นไปบนหลังแปของอุทยานแห่งชาติภูกระดึง ซึ่งเจ้าหน้าที่ทำการดับไฟป่าจนดับแล้ว เพื่อเป็นการป้องกันเฝ้าระวังอาจจะเกิดไฟป่าไหม้อีกและอาจเกิดการปะทุขึ้นมาได้อีก โดยเฉพาะเป็นช่วงที่มีสภาพอากาศร้อน แดดจัดตอนกลางวัน ยังมีลมพัดแรง จำเป็นอย่างยิ่งต้องจัดอัตรากำลัง ลาดตระเวน เตรียมบุคลากร เครื่องมือ วัสดุอุปกรณ์การเผชิญไฟป่า และหน่วยขับเคลื่อนเคลื่อนที่เร็วไว้ตลอด 24 ชั่วโมงขณะเดียวกัน นายสมบัติ พิมพ์ประสิทธิ์ หน.อุทยานแห่งชาติภูกระดึง ได้มาดูแล บริการ เจ้าหน้าที่ทหาร มทบ. 28 ที่นำรถจัรยานยนต์ 2 คันจากกรมอุทยานแห่งชาติ สัตว์ป่าและพันธุ์พืช นำมาสนับสนุนชุดเคลื่อนที่เร็ว ชุดดับไฟป่า โดยกำลังทหารได้ช่วยกันมัดจักรยานยนต์กับเสลี่ยงทำการแบกหามเดินเท้าปีนภูกระดึง ที่ต้องใช้เวลาเดินขึ้นประมาณ 6 ชม.จนถึงหลังแป เพื่อใช้สนับสนุน เจ้าหน้าที่ในการปฏิบัติภารกิจของอุทยานแห่งชาติภูกระดึง ส่วนเครื่องเฮลิคอปเตอร์ที่ขอรับการสนับสนุนมาเพื่อยกรถไถ 2 คัน นำไปทำแนวกันไฟและดับไฟป่าบนภูกระดึง ขณะนี้ยังไม่ส่งมานายสมบัติ พิมพ์ประสิทธิ์ หน.อุทยานแห่งชาติภูกระดึง กล่าวว่า อุทยานฯ ขอรายงานการเกิดไฟป่าประจำวันที่ 21 ก.พ.63 นายเกียรติศักดิ์ สนิทไทย รกท.ผอ.สบอ.8 นายอนุรุทธิ์ สุทธิวารินทร์กุล ผู้อำนวยการส่วนควบคุมไฟป่า นายสุรเดช มณีพราย หัวหน้าศูนย์ปฏิบัติการไฟป่าขอนแก่น และหัวหน้าอุทยานแห่งชาติร่วมกันเข้าตรวจพื้นที่เพื่อประเมินการจัดการพื้นที่หลังเกิดไฟป่า โดยจุดไฟป่าเกิดขึ้นบริเวณหลังหน่วยพิทักษ์ ภด.2 (อีเลิศ) เจ้าหน้าที่อุทยานแห่งชาติภูกระดึง ร่วมกับอุทยานแห่งชาติภูผาม่าน เจ้าหน้าที่สถานีควบคุมไฟป่าภูผาม่าน ได้ควบคุมไฟได้เรียบร้อยอยู่ในสภาวะปกติเจ้าหน้าที่อุทยานแห่งชาติภูกระดึง ร่วมกับเจ้าหน้าที่สถานีควบคุมไฟป่าภูกระดึง จำนวน 59 นาย ร่วมกันเก็บแนวดำที่เหลือในบริเวณพื้นที่ที่ถูกไฟไหม้ 3400 ไร่พร้อมจัดกำลังเฝ้าระวังไฟป่าบริเวณริมหน้าผา นายสมบัติกล่าว
ทหาร มทบ.28 ขอทำหน้าที่ลูกหาบแบกรถจยย.2คันขึ้นภูกระดึง ใช้ในภารกิจดับไฟป่า ส่วนฮ.ที่ขอมายกรถไถยังไม่มา หัวหน้าอุทยานฯ เผย พื้นที่ป่าถูกไฟไหม้รวม 3.4 พันไร่ ดับหมดแล้ว แต่อาจปะทุได้ทุกเมื่อ
ไฟไหม้ภูกระดึง,ไฟป่าภูกระดึง,ภูกระดึง,ไฟไหม้ป่า,ข่าวทั่วไป